BG Официален вестник на Европейския съюз C 100/6

Информация, която държавите-членки съобщават относно държавна помощ, предоставена в съответствие с Регламент (EО) № 1857/2006 на Комисията за приложението на членове 87 и 88 от Договора към държавните помощи за малки и средни предприятия, които произвеждат селскостопански продукти и с изменения Регламент (EО) № 70/2001

(2008/C 100/04)

Помощ №: XA 384/07

Държава-членка: Белгия

Регион: Vlaanderen

Наименование на схемата за помощ или име на дружеството получател на индивидуалната помощ: Vlaams Centrum voor Agro- en Visserijmarketing vzw (VLAM)

Правно основание: Decreet van 22 december 2006 houdende de uitgavenbegroting van de Vlaamse Gemeenschap voor het begrotingsjaar 2007, inzonderheid artikel 12, gewijzigd bij het decreet van 29 juni 2007

Годишни разходи за схемата или общ размер на индивидуалната помощ, предоставена на дружеството: Предоставя се помощ в размер от 60 000 EUR, която се разпределя по трите програми както следва:

34 000 EUR за предоставени консултантски услуги,

9 000 EUR за организацията на форуми за обмен на знания,

17 000 EUR за публикации

Максимален интензитет на помощта: Интензитетът на помощта е 100 %

Дата на въвеждане: Схемата ще започне да се изпълнява от 1 януари 2008 г.

Срок на схемата или на предоставената индивидуална помощ: Помощта ще се изплаща за дейности, извършвани в периода от 1 януари 2008 г. до 31 декември 2008 г.

Цел на помощта: През 2008 г. организацията с нестопанска цел VLAM възнамерява да провежда активна кампания за разработка и популяризиране на лого, с помощта на което потребителят да може да разпознава местата, където се продават продуктите от земеделските стопанства. Акцията ще допринесе за улесняване на контактите между производителя и потребителя.

Организацията с нестопанска цел VLAM планира следните дейности:

Помощта се предоставя по силата на член 15 от Регламент (ЕО) № 1857/2006 и съответства на неговите разпоредби.

Член 15, параграф 2, буква в): във връзка с консултантски услуги, предоставяни от трети лица, таксите за услуги, които не представляват непрекъснати или периодични дейности и не са свързани с нормалните оперативни разходи на предприятието, като рутинни данъчни консултации, редовни правни услуги или рекламни дейности.

Член 15, параграф 2, буква г): във връзка с организацията и участието във форуми за обмен на знания между фирми, състезания, изложби и панаири.

Член 15, параграф 2, буква е): публикации като каталози или електронни страници за предоставяне на фактическа информация относно производители от определен район или производители на определен продукт, при условие че информацията и представянето са неутрални и всички заинтересовани производители разполагат с еднакви възможности да бъдат представени в публикацията

Обхванат сектор (обхванати сектори): Растениевъдството и животновъдството

Име и адрес на органа, предоставящ помощта:

Departement Landbouw en Visserij Duurzame Landbouwontwikkeling Ellips, 6e verdieping Koning Albert II laan, 35, bus 40 B-1030 Brussel

Интернет адрес: http://www.ejustice.just.fgov.be/cgi/article_body.pl?numac=2007036508&caller=list&article_lang=N&row_id=1&numero=18&pub_date=2007-10-04&set3=set+character_variant+ %27dutch.ftl %27&ddfm=12&dt=DECREET&language=nl&choix1=EN&choix2=EN&fromtab=+montxt&nl=n&trier=afkondiging&ddda=2006&sql=dt+ %3D+ %27DECREET %27+and+dd+between+date %272006-12-22 %27+and+date %272006-12-22 %27+&rech=18&tri=dd+AS+RANK+&ddfa=2006&dddj=22&dddm=12&ddfj=22&set1=set+stopfile+ %27MON.stp %27

Друга информация: Без тази държавна помощ целта на програмата не би могла да се постигне, и така проектът не би могъл да се осъществи.

Jules VAN LIEFFERINGE

Генерален секретар

Помощ №: XA 387/07

Държава-членка: Испания

Регион: Comunidad Valenciana

Наименование на схемата за помощ или име на дружеството, получател на индивидуалната помощ: Régimen de ayudas a los productores de cereza y viñedo de determinados municipios de la Comunitat Valenciana, afectados por las adversidades climáticas sufridas durante los años 2006-2007

Правно основание: Resolución de la Consellería de Agricultura, Pesca y Alimentación, por la que se establecen ayudas a los productores de cereza y de viñedo de determinados municipios de la Comunitat Valenciana, afectados por las adversidades climáticas sufridas durante los años 2006-2007

Планирани годишни разходи за схемата или общ размер на индивидуалната помощ, предоставена на дружеството: Планираните разходи за помощи за отглеждане на череши са 1 300 000 EUR.

Планираните разходи за помощи за лозарство са 150 000 EUR

Максимален интензитет на помощта: Прогнозираният интензитет на помощта, изчислен на базата на формулата за оценка, в никакъв случай не трябва да надхвърля 49,74 % за череши и 39,98 % за лозя.

Максималната помощ за череши е 20 000 EUR.

Помощта за лозарство, предоставена на всеки земеделски стопанин не трябва да надхвърля максималната помощ изчислена в съответствие с член 11, параграфи 2 и 3 от Регламент (ЕО) № 1857/2006

Дата на въвеждане: Десет дни след публикуването й в Държавен вестник на Автономна общност Валенсия

Срок на схемата или на предоставената индивидуална помощ: До 31 декември 2008 г.

Цел на помощта: Помощта има за цел да компенсира земеделски стопани за загуби на производствен потенциал в черешови градини и в лозя, които са били засегнати от сурови климатични условия през 2006 г. и 2007 г, като по този начин се поддържа производството на съответните стопанства.

Член 11: Помощ за загуби, причинени от неблагоприятни климатични събития.

Помощта има за цел да компенсира намалението на приходите от продажби на продукция, дължащо се на неблагоприятно климатично събитие

Обхванат сектор (обхванати сектори): Селскостопански сектор: Отглеждане на череши и лозарство

Име и адрес на органа, предоставящ помощта:

Consellería de Agricultura, Pesca y Alimentación C/ Amadeo de Saboya, no 2 E-46010 Valencia

Интернет адрес: http://www.docv.gva.es/portal/portal/2007/12/03/pdf/2007_14504.pdf

Валенсия, 26 ноември 2007 г.

Director-general for agricultural production

Laura PEÑARROYA FABREGAT

Помощ №: XA 388/07

Държава-членка: Италия

Регион: Piemonte

Наименование на схемата за помощ или име на дружеството получател на индивидуалната помощ: d.g.r. n. 36-6961 del 24 settembre 2007«Legge regionale 20 novembre 2002, n. 29 (Istituto per il marketing dei prodotti agroalimentari del Piemonte), art. 3, comma 2. Procedure, criteri e condizioni per l'erogazione di contributi in conto capitale»

Правно основание: Legge regionale n. 29/2002

d.g.r. n. 36-6961 del 24 settembre 2007

Планирани годишни разходи за схемата или общ размер на индивидуалната помощ, предоставена на дружеството: Планирани годишни разходи за схемата: 0,40 млн. EUR.

Общ размер на индивидуалната помощ: 2,40 млн. EUR

Максимален интензитет на помощта: Максимален интензитет на помощта:

100 % от разходите за дейности по пазарни проучвания, разработване на продукти и установяване на производствени стандарти (вж. точка 1.2.1.A от приложението към Постановление на Областното ръководство № 36-6961 (d.g.r. n. 36-6961 del 24.9.2007 г. punto 1.2.1.A)),

100 % за техническа експертиза за търговски споразумения и партньорства (вж. точка 1.2.1.В от приложението към Постановление на Областното ръководство № 36-6961 (d.g.r. n. 36-6961 del 24.9.2007 г. punto 1.2.1.В)),

100 % за инициативи за популяризиране, участие в панаири и подобни мероприятия (вж. точка 1.2.1.D от приложението към Постановление на Областното ръководство № 36-6961 (d.g.r. n. 36-6961 del 24.9.2007 г. punto 1.2.1.D))

Дата на въвеждане:

Срок на схемата или на предоставената индивидуална помощ:

Цел на помощта и приемливи разходи: Целите на помощта са следните:

Помощта по смисъла на член 14 от Регламент (ЕО) № 1857/2006 има за цел насърчаването на производството на качествени селскостопански продукти.

По-специално помощта може да се предостави за покриване на разходите на първични производители за следните дейности, доколкото те са свързани с разработването на качествени селскостопански продукти:

— дейности по пазарни проучвания, разработване на концепция и технически проект за продукта, включително помощ за изготвяне на заявки за признаване на географски указания и наименования за произход или за издаване на специални удостоверения в съответствие с приложимите регламенти на Общността,

— въвеждане на схеми за осигуряване на качеството като сериите ISO 9000 или 14000, системи базирани на анализ на опасностите и критичните контролни точки (HACCP), системи за проследяване, системи за гарантиране на автентичност и спазване на пазарните норми или системи за екологичен одит,

— обучение на персонала по прилагане на схемите и системите, посочени в предходното тире,

— таксите, събирани от признати сертифициращи органи за първоначално сертифициране на системи за осигуряване на качеството или подобни системи,

— задължителни мерки за контрол, провеждани в изпълнение на общностното или национално законодателство от компетентни органи или от тяхно име, освен ако общностното законодателство не изисква тези разходи да се поемат от предприятията.

Помощта по смисъла на член 15 от Регламент (ЕО) № 1857/2006 има за цел насърчаването на търговски споразумения и партньорства.

Разноските за консултации, предоставени от трети лица, могат да се поемат само когато те не представляват таксите за непрекъснати или периодични дейности и не са свързани с нормалните оперативни разходи на предприятието, като рутинни данъчни консултации, редовни правни услуги или рекламни дейности.

Помощта по смисъла на член 15 от Регламент (ЕО) № 1857/2006 има за цел насърчаването на участие в инициативи за популяризиране (панаири и подобни мероприятия).

По-специално във връзка с организацията и участието във форуми за обмен на знания между фирми, в състезания, изложения и панаири помощта може да бъде предоставена на първични производители за покриване на следните разноски:

— такси за регистрация,

— пътни разходи,

— разходи за публикации,

— наеми за изложбени помещения,

— символични награди, връчвани в рамките на състезания, на стойност до 250 EUR за една награда на един награден.

Може да се предостави помощ и за покриване на разходи по публикации като каталози или електронни страници за представяне на фактическа информация относно производители от определен район или производители на определен продукт, при условие че информацията и представянето са неутрални и всички заинтересовани производители разполагат с еднакви възможности да бъдат представени в публикацията

Обхванат сектор: Земеделие и свързани с него услуги и дейности. Всички сектори на производството, чиито продукти са включени в обхвата на член 2р параграф 2 от Регламент (ЕО) № 1857/2006

Име и адрес на органа, предоставящ помощта:

Regione Piemonte Direzione Agricoltura Corso Stati Uniti, 21 I-10129 Torino

Интернет адрес: Директната връзка с пълния текст на схемата е следната:

http://www.regione.piemonte.it/governo/bollettino/abbonati/2007/39/suppo2/00000001.htm

Друга информация: Планираният срок на схемата е до 2013 г., т. е. до изтичането на Насоките на Общността относно държавните помощи в сектора на селското и горското стопанство за периода 2007-2013 г. (ОВ C 319, 27.12.2006 г., стр. 1) и регламента за освобождаване, Регламент (ЕО) № 1857/2006. Планираните разходи в размер 400 000 EUR се предвиждат в многогодишния бюджет на регион Пиемонт за 2007 г., 2008 г. и 2009 г., приет с Регионален закон № 10 от 23 април 2007 г. Последващи регионални счетоводни и финансови законодателни актове ще определят финансовото разпределение на схемата за всяка година от 2010 г. до 2013 г.

Помощ №: XA 390/07

Държава-членка: Франция

Регион: Département de l'Hérault

Наименование на схемата за помощ: Aides à l'achat d'agroéquipements à vocation environnementale par des Coopératives d'Utilisation de Matériels en Commun (CUMA)

Правно основание:

— Article 4 du règlement (CE) no 1857/2006 de la Commission du 15 décembre 2006

— Articles L1511-2, L1511-3 et L1511-5 du code général des collectivités territoriales

— Délibération du Conseil général de l'Hérault du 16 juillet 2007

— Convention cadre en cours entre le département et la région Languedoc Roussillon

Планирани годишни разходи за схемата или общ размер на индивидуалната помощ, предоставена на дружеството: 70 000 EUR в зависимост от наличните бюджетни средства

Максимален интензитет на помощите: От 15 % до 40 % от общите приемливи разходи, в зависимост от оборудването и наличието или липсата на други обществени спонсори, като се има предвид,, че Генералният съвет няма да допусне превишаване на тавана от 40 % в случай на евентуално кумулиране на помощите

Дата на въвеждане: След получаване на обратната разписка от Комисията

Срок на схемата или на предоставената индивидуална помощ: 2007-2013 г.

Цел на помощта: Тази схема за помощ попада в рамките на член 4 от Регламент (ЕО) № 1857/2006.

Осъществяването на настоящата програма следва да допринесе за постигането на целта за опазване на околната среда по смисъла на член 4, параграф 3, буква г) от горепосочения регламент.

Приемливите разходи ще покрият закупуването на висококачествено земеделско оборудване, което ще позволи да се ограничи употребата на изкуствени торове и особено вредни препарати за растителна защита, да се намалят химикалите в почвата и ще допринесе по този начин за развитието на по-екологично чисти земеделски практики. Употребата на механично плевене вместо химическо плевене например намалява използването на хербициди и тяхното наличие в почвата, подпочвените и повърхностните води.

Същевременно тези помощи ще допринесат за намаляване на разходите на отделните стопанства по смисъла на член 4, параграф 3, буква а) от Регламент (ЕО) № 1857/2006, тъй като те ще бъдат предназначени за кооперациите за използване на земеделско оборудване (CUMA). В действителност, инвестициите в кооперации за използване на земеделско оборудване ще позволят да се уеднаквят нуждите; земеделските производители оптимизират инвестициите си на базата на няколко стопанства. Закупуването на оборудване от кооперации за използване на земеделско оборудване ще избегне свръх-инвестиции от страна на отделни стопанства. Това стимулира, при равни други условия, конкурентоспособността на стопанствата.

Списъкът на агросъоръженията, които отговарят на изискванията, е приложен към настоящия документ

Обхванат сектор: Помощта е достъпна за всички кооперации за използване на земеделско оборудване, независимо от сектора на дейност, при условие че отговарят на определението за малки и средни предприятия (МСП) съгласно текстовете на Общността

Име и адрес на органа, предоставящ помощта:

Conseil général de l'Hérault Hôtel du département 1000, rue d'Alco F-34087 Montpellier cedex 4

Интернет адрес: www.cg34.fr

Рубрика: Économie/agriculture/production/appui au développement/en savoir plus: aide à l'investissement en CUMA

Списък на агросъоръженията с екологична цел, които отговарят на изискванията:

1. Оборудване за обработка на почвата, и по-специално:

Дробилки за растения

Пулверизатори

Ротационни дробилки

Декомпактори

Ротационни косачки

Плугове за дълбока оран

Брани.

Използването на тези съоръжения ограничава химическото плевене, разрежда почвата и позволява по-добра трансформация на органичната материя, като подобрява структурата на почвата. Разходите, свързани със закупуването на земеделското оборудване, ще допринесат за целите за подобряване на природната среда, съгласно член 4, параграф 3, буква г) от Регламент (ЕО) № 1857/2006.

2. Оборудване за биогориво, и по-специално:

Съдове за декантация

Силози за съхраняване

Машини за опаковане

Силози за складиране

Помпи

Машини за сортиране

Съдове за складиране

Преси

преси за растителни масла

Шнекове

Сушилни помещения

Филтри.

Това оборудване позволява производството на биогорива от рапица и слънчоглед. Те ще бъдат финансирани само при условие, че оборудването е предназначено за производство на биогорива.

3. Оборудване, свързано с използването на органична материя, и по-специално:

Цистерни за разпръскване

Машини за разпръскване на тор

Машини за разпръскване на компост

Опаковки за компостиране

Машини за разпръскване на органична материя

Дробилки за растения.

Използването на органична материя предотвратява употребата на изкуствени торове. Освен това органичната материя подобрява структурата на почвата и повишава способността за задържане на вода. Поради тази причина, мярката е в съответствие с целта за опазване на околната среда съгласно член 4, параграф 3, буква г) от Регламент (ЕО) № 1857/2006.

4. Градинарско оборудване:

Машини за събиране на отрязани лозови пръчки

Механични машини за чистене на лозе

Дробилки за отрязани лозови пръчки

Машини за връзване на лозе

Машини за орязване на върховете на растения

Машини за подготовка за подрязване на лозе

Машини за почистване от листа

Машини за събиране на листа.

Това оборудване се употребява изключително за кордоните на лозите и за поддръжка на парцелите.

По-добрите кордони намаляват вредния ефект от препаратите за растителна защита, поради по-малката и по-здрава листна площ.

5. Оборудване, което ограничава замърсяването от препаратите за растителна защита, и по-специално:

Приспособления за миене на машини за гроздобер

Програмируеми обемни разходомери

Оборудване за точно определяне на местоположението Обработка: GPS

Оборудване за измиване на цистерните

Оборудване за помощ при вземане на решения

Оборудване за управление на дебита

Рекуператори на разтвор за пръскане.

Това оборудване намалява проникващите химикали и увеличава ефикасността на обработката.

Помощ №: XA 391/07

Държава-членка: Испания

Регион: Región de Murcia

Наименование на схемата за помощ или име на дружеството получател на индивидуалната помощ: Ayudas a los Consejos Reguladores de Denominaciones de Origen e Indicaciones Geográficas y para el Consejo de Agricultura Ecológica de la Región de Murcia, para la puesta en marcha y para las actividades de los Consejos

Правно основание: Propuesta de Orden de la Consejería de Agricultura y Agua por la que se establecen las subvenciones para los Consejos Reguladores de Denominaciones de Origen e Indicaciones Geográficas y para el Consejo de Agricultura Ecológica de la Región de Murcia

Планирани годишни разходи за схемата или общ размер на индивидуалната помощ, предоставена на дружеството: Планираните годишни разходи в размер на 2 000 000 EUR, възлизат на 12 000 000 EUR за период от шест години

Максимален интензитет на помощта: Съгласно член 4 от проекта за Наредба, помощта не трябва да надхвърля 275 000 EUR на година за продукти обхванати от Регламент (ЕИО) № 2092/91 или 160 000 EUR на година за продукти обхванати от Регламент (ЕО) № 510/2006 и Регламент (ЕО) № 1493/1999.

Въпреки това, по силата на член 3, максималният размер на помощта зависи от съответните приемливи разходи. Както следва:

За помощ, предназначена за дейността на Съветите (член 3.А), до 70 % от общия размер на разходите за информиране и насърчаване могат да бъдат субсидирани в рамките на програми по качеството на храните (максимум 90 000 EUR) (точка 1.1) и до 70 % за помощ за дейности по пазарни проучвания (максимум 20 000 EUR на година) (точка 1.3). За колективни рекламни кампании, могат да бъдат субсидирани до 50 % (максимум 20 000 EUR) (точка 1.2).

За разходите по задължителни мерки за контрол, може да бъде предоставена помощ до 100 % или 60 %, в зависимост от това дали са извършени от Съвети за продукти, обхванати от Регламент (ЕИО) № 2092/91 или от Съвети за продукти, обхванати от Регламент (ЕО) № 510/2006 и № 1493/1999 (максимум 60 000 EUR на година за последните два регламента) (член 3.А.2).

За учредяването на Съветите (член 3.Б) може да бъде предоставена помощ до 100 %, максимум 60 000 EUR на година, за първите пет години (максимум 300 000 EUR за целия петгодишен период) (точка 1); помощта за информиране, насърчаване и реклама ще намалява постепенно през първите пет години от учредяването на Регулаторния Съвет, като максималните размери са същите като горепосочените, както за реклама, така и за проучване, т.е. 20 000 EUR на година (точка 2). За разходите по задължителни мерки за контрол, помощта също ще намалява постепенно, от 100 % до 60 %, през първите пет години от учредяването на Регулаторния Съвет и подлежи на същия максимум от 60 000 EUR на година (точка 3)

Дата на въвеждане: Януари 2008 г.

Срок на схемата или на предоставената индивидуална помощ: До декември 2013 г.

Цел на помощта: Помощта, предвидена в проекта за Наредба се предоставя за дейностите на Регулаторния Съвет за наименования за произход и географски указания и на Съвета по биологично земеделие на Murcia във връзка с контрола и насърчаването на качеството на продуктите и финансирането на учредяването на нови институции.

Субсидиите, предвидени в проекта за Наредба за дейностите на Съветите, са в съответствие с член 15, параграф 2, буква в), буква г), i), iii), iv), и буква д) от Регламент (ЕО) № 1857/2006, член 3.А.1 и член Б.2 от проекта за Наредба; както и член 14, буква а) и буква д) от регламента, член 3.А.2 и член Б.3 от проекта за Наредба.

Помощта за учредяване на Съветите е предвидена в мерките по смисъла на член 9 от регламента, които включват приемливите разходи, споменати в раздел 3, както и в член 3.Б.1 от проекта за Наредба

Обхванат сектор (обхванати сектори): Селскостопанска продукция, включително животински и растителни продукти

Име и адрес на органа, предоставящ помощта:

Dirección General de Industrias y Asociacionismo Agrario Consejería de Agricultura y Agua Plaza de Juan XXIII, s/n E-30008 Murcia

Интернет адрес: http://www.carm.es/neweb2/servlet/integra.servlets.ControlPublico?IDCONTENIDO=5221&IDTIPO=100&RASTRO=c428$m

Друга информация: Помощта не може да включва директни плащания на парични суми към производителите. Тя се извършва чрез Регулаторния Съвет за наименования за произход и географски указания и чрез Съвета по биологично земеделие на Murcia за продукти, обхванати от Регламент (ЕО) № 510/2006 от 20 март 2006 г. относно закрилата на географски указания и наименования за произход на земеделски продукти и храни, Регламент (ЕО) № 1493/1999 от 17 май 1999 г. относно общата организация на пазара на вино и Регламент (ЕИО) № 2092/91 на Съвета от 24 юни 1991 г. относно биологичното производство на земеделски продукти и неговото означаване върху земеделските продукти и храни.